Ha основу члана 85. став 4. Закона о азилу и привременој заштити („Службени гласник РС”, број 24/18), члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), a y вези са чланом 77. став 6. Закона о странцима („Службени гласник PC”, бр. 24/18, 31/19 и 62/23),

Влада доноси

У Р Е Д Б У

о утврђивању Програма за подршку добровољног повратка странаца

за период од 2026. до 2029. године

Члан 1.

Овом уредбом утврђује се Програм за подршку добровољног повратка странаца за период од 2026. до 2029. године (у даљем тексту: Програм), који је одштампан уз ову уредбу и чини њен саставни део.

Члан 2.

Добровољни повратак странаца, у смислу ове уредбе, представља поступак добровољног враћања странца у државу порекла или у другу државу у коју се странац добровољно враћа и у којој ће бити прихваћен.

Подршка за добровољни повратак може се пружити странцу коме је у складу са прописима којима се уређује област азила и привремене заштите, односно прописима којима се уређују услови за улазак, кретање, боравак и враћање странаца, одлуком министарства надлежног за унутрашње послове одређен рок за добровољни повратак.

Члан 3.

Програм спроводи Комесаријат за избеглице и миграције Републике Србије и у његовом спровођењу може сарађивати са Међународном организацијом за миграције, другом релевантном међународном или невладином организацијом која се бави пружањем помоћи лицима из члана 2. став 2. ове уредбе.

Пропис којим се ближе уређује начин и процедура пружања подршке добровољном повратку странаца, механизам упућивања лица на надлежне органе, организације и установе и сарадња свих учесника у поступку на спровођењу Програма, доноси комесар.

Члан 4.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-14493/2025-1

У Београду, 26. децембра 2025. године

В Л А Д А

|  |  |
| --- | --- |
|  | ПРЕДСЕДНИК  проф. др Ђуро Мацут |